als_Latn dik_Latn sag_Latn
Në numrin e së premtes, 6 mars 2015, “Russkaja gazeta”, fletorja zyrtare e qeverisë së Federatës Ruse, botonte një lajm të zgjeruar për ngjarjet në Tiranë me deputetin Doshi. (shih faksimilen dhe linkun: http://www.rg.ru/2015/03/06/albaniya-site.html). Pasi jepet thelbi i akuzave të “deputetit më të pasur të parlamentit shqiptar (samij bogatij deputat albanskogo parlamenta) Tomë Doshi, citohen replikat Berisha-Meta dhe emri i Shkëlzen Berishës.
Lajmi përmbyllet me këtë paragraf kuptimplotë:
“Ndërkaq kritika në adresë të lidershipit të PS-së nuk kaloi në heshtje dhe Tomë Doshi u përjashtua nga radhët e socialistëve. Bie në sy se ky vendim gjeti miratim në Ambasadën Amerikane në Tiranë. Çfarë mund të nënkuptojë kjo? Mund të thuhet se vrasje të mëdha politike në të gjithë botën po ndodhin gjithmonë e më shpesh”.
Me sa duket, Moskës nuk i vjen mirë që Shtëpia e Bardhë në rastin Doshi shprehu përkrahje të hapur për shumicën qeverisëse.
Ka edhe një përpjekje për një krahasim të sforcuar me likuidimin e Nemcovit, ish-oponentit të Putinit, që Uashingtoni dhe Brukseli e kanë dënuar, teksa shkruhet se “vrasje të mëdha politike në të gjithë botën po ndodhin gjithmonë e më shpesh”.
Nga ana tjetër, asnjë medie tjetër rusishtfolëse nuk është marrë me çështjen “Doshi”.
SHBA-ja dhe BE-ja kanë shprehur shqetësimin se Kremlini synon destabilizimin e Shqipërisë e Kosovës për të shkaktuar trazira në Ballkan. Opozita shqiptare ka paralajmëruar për revolta dhe revolucion për përmbysjen e qeverisë pro-euroatlantike – komenton portali online “Dyrrah” që ka botuar lajmin.
als_Latn als_Latn als_Latn als_Latn als_Latn als_Latn als_Latn